A bankok feltételrendszere különböző, azonban a következő személyi feltételeket általában mindenhol teljesítened kell, ha hitelt akarsz felvenni:
Nagykorúság - 18 év alatti magyar állampolgárok nem vehetnek fel hitelt. Bizonyos életkoron felülieknek szintén nem adnak hitelt a bankok, ez esetben azt is figyelembe veszik, hogy a futamideje mikor jár le (ez általában a hitel lejártakori 70-75 év).
Legalább minimálbér vagy a bank által a hitelhez elvárt jövedelem igazolása.
Cselekvőképesség.
Magyarországi bejelentett lakcím, melyet lakcímkártyával kell igazolnod.
Pozitív KHR státusz, azaz nem szerepelhetsz rossz adósként a Központi Hitelinformációs Rendszerben. (Ha már legalább 6 hónapja passzív KHR státusszal rendelkezel vagy ha 1 éven belül visszafizetted korábbi tartozásod, akkor hitelkérelmed egyes bank(ok)nál egyéni elbírálás alá eshet.)
Egyes  esetekben a bank előírhatja a hitelszerződés feltételeként a hitelfedezeti biztosítás vagy életbiztosítás megkötését.
A bankok különböző egyéb feltétel teljesítését is előírhatják egyes termékeik kapcsán, erről érdemes tájékozódni a hitelkérelem benyújtása előtt. Egy tapasztalt hitelszakértő segítségével a banki feltételrendszereket is össze tudod hasoníltani egymással, ugyanúgy, ahogyan a kamatokat, THM-eket is.